सीनियर अफसर के घर से आ रहा था ड्राइवर, पुलिस ने की कुदरती मौत की कार्रवाई
पंजाब के जिला लुधियाना में ACP (असिस्टेंट कमिश्नर ऑफ पुलिस) के ड्राइवर ने गली में खेल रहे बच्चे को कुचल दिया। जिससे उसकी मौत हो गई, लेकिन पुलिस ने इसे कुदरती मौत बताया है। जिससे पुलिस पर सवाल उठ रहे हैं। 
पंजाब के जिला लुधियाना में ACP (असिस्टेंट कमिश्नर ऑफ पुलिस) के ड्राइवर ने गली में खेल रहे बच्चे को कुचल दिया। जिससे उसकी मौत हो गई। हादसे के बाद ड्राइवर खुद ही बच्चे को लेकर अस्पताल पहुंचा। जहां से फोन करके परिवार को बताया गया कि बच्चे की मौत हो गई। पुलिस ने इसे कुदरती मौत बताया है। जिससे पुलिस पर सवाल उठ रहे हैं।
ये घटना विकास नगर की गली नंबर 3 की है। बच्चे के चाचा धर्मेश ने बताया कि उनके इलाके में एक सीनियर पुलिस अधिकारी रहते हैं। रविवार को उनके ड्राइवर ने उनकी कोठी का गेट खोल कर फॉर्च्यूनर गाड़ी बाहर निकाली।
खुद ही डिग्गी में डाल ले गया अस्पताल
ड्राइवर ने आस-पास बिना देखे ही डेढ़ वर्ष के मासूम अनुराज को गाड़ी के अगले टायर के नीचे कुचल दिया। अनुराज गली में खेल रहा था। चाचा ने बताया कि ड्राइवर इतना शातिर था कि उसने बच्चे को गाड़ी की डिग्गी में डाला और खुद ही अस्पताल लेकर पहुंच गया।
ड्राइवर बोला- बिल्ली मरी है
वहीं जब घटना वाली जगह पर लोगों ने खून बिखरा देखा और ड्राइवर को पूछा तो उसने कहा कि बिल्ली मर गई है। धर्मेश ने बताया कि उन्हें अस्पताल से फोन आया कि उनके बच्चे की मौत हो गई है। परिवार का रो-रो कर बुराहाल है। धर्मेश ने बताया कि वह अस्पताल पहुंचा तो उन्हें पूरा मामला साफ हुआ। घटनास्थल पर पुलिस भी पहुंची है।
अधिकारी ने संवेदना तक व्यक्त नहीं की
चाचा धर्मेश ने कहा कि जब उसने अस्पताल में आरोपी ड्राइवर के बारे पूछा तो उसे बताया गया कि वह तो थाने में मौजूद है। उन्होंने कहा कि जिस अधिकारी का वह ड्राइवर है, उन्होंने एक बार भी परिवार से संवेदना तक व्यक्त नहीं की। घटना के समय गाड़ी फॉर्च्यूनर थी, लेकिन अब थाना में पुलिस कोई अन्य गाड़ी दिखा रही है। बच्चे के शव को पोस्टमार्टम के लिए रखवा दिया है।
राजीनामे के बना रहे दबाव
सूत्रों के मुताबिक जानकारी बच्चे के परिवार पर पुलिस राजीनामा आदि करने का दबाव बना धारा 174 लगा रही है। मौके पर मौजूद कुछ लोगों ने यह भी कहा कि यदि इस मामले की SIT आदि बनवा पड़ताल की जाए तो मामला साफ हो सकता है।